உருசியப் புரட்சி, 1917

உருசியப் புரட்சி 1917 என்பது, உருசியாவில் 1917 ஆம் ஆண்டில் தொடர்ச்சியாக நடைபெற்ற இரண்டு  மக்கள் புரட்சிகளையும், அது தொடர்பான நிகழ்வுகளையும் குறிக்கும். இப்புரட்சிகள் உருசியப் பேரரசு சமூக இயல்புகளை மாற்றியதுடன் ரஷ்ய அரசையும் மாற்றியமைத்தன. சாரிய சர்வாதிகாரம் அகற்றப்பட்டு சோவியத் ஒன்றியம் அமைக்கப்பட்டது. இது பெட்ரோகிராட் நகரை மையமாகக் கொண்டு நிகழ்ந்தது. தற்போது இந்நகரம் லெனின்கிராட் என்று அழைக்கப்படுகிறது.

பின்னணி 
உருசியப் புரட்சி, 1905தான் பெப்ரவரிப் புரட்சி, 1917ஆம் ஆண்டில் நடைபெறுவதற்குக் காரணியாக அமைந்தது. செயின்ட் பீட்டர்ஸ்பர்க் சோவியத் என்று அழைக்கப்படும்  தொழிலாளர் குழு, இந்தக் குழப்பத்தை உருவாக்கியது.  மேலும்  கம்யூனிஸ்ட்களின்  அரசுக்கு  எதிராகப் போராடத் தொடங்கியது.

சமூக மற்றும் பொருளாதார மாற்றங்கள் 
உழவர்களின்  அடிப்படைக் கோட்பாடாக நம்பப்பட்டது , உழுபவனுக்கே நிலம் சொந்தம் என்பதாகும். அதே சமயத்தில் உழவர்களின்  வாழ்க்கை முறையானது தொடர்ந்து மாற்றம் பெற்றுக் கொண்டே இருக்கிறது. இந்த வகையான மாற்றங்கள் ஏற்படுவதற்கு விவசாயிகள் பலர் கிராமங்களிலிருந்து புலம்பெயர்ந்து வருவதும் முக்கியக் காரணமாக அமைகின்றது. மேலும் நகர்ப்புறங்களில்  உள்ள கலாச்சாரங்கள் கிராமங்களுக்கு ஊடகம், பொருட்கள்  வாயிலாகச் சென்று சேர்ந்ததும் இதன் முக்கியக்  காரணமாக அமைந்தது.

மேலும் தொழிலாளர்களின் இந்த அதிருப்திக்குப்  பல நியாயமான காரணங்களும் இருந்தன. 
 சுகாதாரமின்மை 
 அதிக நேரம் வேலை செய்தல் ( 1916ஆம் ஆண்டில் ஒரு நாளைக்கு 11 முதல் 12 மணித்துளிகள், வாரத்திற்கு 6 நாட்கள் வேலை செய்தனர்.) 
 பாதுகாப்பு இன்மை 
 நோய்த்தொற்று மற்றும் இறப்பு 
 கடுமையான விதிகள் 
 குறைவான கூலி 
 வசதியான நகர வாழ்க்கை ஆகியவைகள் மிக முக்கியமான காரணங்களாக அமைந்தன.

வரலாறு

1917 
1917 ஆம் ஆண்டின் பிப்ரவரி மாதத்தில் முதலாளித்து‍வப் புரட்சி நடைபெற்றது‍. இதன் இறுதியில் டூமாவின் உறுப்பினர்கள் நாட்டின் கட்டுப்பாட்டைப் பொறுப்பேற்றுக் கொண்டு ரஷ்ய இடைக்கால அரசொன்றை அமைத்தனர். சாரின் படைத் தலைவர்கள் புரட்சியை அடக்குவதற்கான வழிகள் எதுவும் இல்லையென உணர்ந்து கொண்டனர். கடைசி சார் மன்னரான இரண்டாம் நிக்கலாஸ் தனது பதவியைத் துறந்தார். சோவியத்துக்கள் எனப்பட்ட தொழிலாளர் சபைகள், தீவிர சமூகவுடமைப் பிரிவினரால் வழிநடத்தப்பட்டது. இவர்கள் தொடக்கத்தில் புதிய அரசை ஏற்றுக்கொண்ட போதும், அரசில் செல்வாக்குச் செலுத்துவதற்கான சிறப்புரிமைகளைக் கோரி வந்தனர்.  இது இரட்டை அதிகார நிலையை உருவாக்கியது. இடைக்கால அரசு அரச அதிகாரத்தைக் கொண்டிருக்க, தேசிய அளவில் பெரிய வலையமைப்பைக் கொண்டிருந்த சோவியத்துக்கள் பொருளாதார நிலையில் தாழ்ந்த வகுப்பினரதும் இடதுசாரிகளினதும் ஆதரவைப் பெற்று வலுவுடன் இருந்தது.

1918-1920 வரை நடைபெற்ற உள்நாட்டுப் போர் 

இடைக்கால அரசு போரைத் தொடர விரும்பியது. போல்செவிக்குகளும், இடதுசாரியினரும் போரைக் கைவிட விரும்பினர். போல்செவிக்குகள் தொழிலாளர் படையைச் செங்காவலராக மாற்றி அமைத்தனர்.  1922 இல் சோவியத் ஒன்றியம் உருவானது. இது அக்டோபர் புரட்சி அல்லது 25 ஆம் நாள் எழுச்சி என்று குறிப்பிடப்பட்டது. இது நவம்பர் புரட்சி என்றும் அழைக்கப்படுகிறது.

பெப்ரவரிப் புரட்சி 
பெப்ரவரி மாத தொடக்கத்தில் , பெட்ரோகிராட் தொழிலாளர்கள்  வேலைநிறுத்தங்கள் மற்றும் ஆர்ப்பாட்டங்கள் போன்றவற்றில் ஈடுபட்டனர். மார்ச் 7 அன்று  பெட்ரோகோவின் மிகப்பெரிய தொழிற்சாலையான  புட்டில்லோவில் உள்ள தொழிலாளர்கள் ஒரு வேலைநிறுத்தத்தை அறிவித்தனர். அதற்கு அடுத்த நாள் பல்வேறு கூட்டங்கள் மற்றும் பேரணிகள் ஆகியவை அனைத்துலகப் பெண்கள் நாளுக்காகக் கூடினர். ஆனால் இது படிப்படியாக அரசியல் கூட்டமாக மாறியது . இந்த வேலை நிறுத்தத்தில் ஐம்பதாயிரத்திற்கும் மேற்பட்ட பெண்கள் ஈடுபட்டனர். பெட்ரோகிராடில் உள்ள பெரும்பாலான நிறுவனங்கள் செயல்படாமல் இருந்தது.

காலவரிசை

புரட்சிக்கு வித்திட்ட நிகழ்வுகளின் காலவரிசை 
கீழே கொடுக்கப்பட்டுள்ள திகதிகள் யூலியன் நாட்காட்டி படி கொடுக்கப்பட்டுள்ளன, இஃது  உருசியாவில் 1918 ஆம் ஆண்டு வரை பயன்படுத்தப்பட்டது. இது கிரெகொரியின் நாட்காட்டியில் இருந்து  12 நாட்கள் பின்தங்கியிருந்தது (19-ஆம் நூற்றாண்டு), 20-ஆம் நூற்றாண்டில் 13 நாட்கள் பின்தங்கியிருந்தது.

கலாச்சார சித்தரிப்பு

திரைப்படங்கள் 
உருசியா புரட்சி பல திரைப்படங்களில் சித்தரிக்கப்பட்டுள்ளது.
 அர்செனல்  எழுத்து மற்றும் இயக்கம் அலெக்ஸாண்ட் டோவ்ஜெங்கோ
 செயின்ட் பீட்டர்ஸ்பர்க்கின் முடிவு 
 லெனின் இன் 1918. இயக்கம் மைக்கேல் ரோம் மற்றும் ஈ. அரோன் (இணை இயக்குனர்) 
 உலகை உலுக்கிய பத்து நாட்கள் , இயக்கம்: செர்ஜி ஐசென்ஸ்டீன் மற்றும் கிரிகோரி அலெக்ஸாண்ட்ரோவ். நேரம் :  95 நிமிடம் 
 செயின்ட் பீட்டர்ஸ்பர்க் முடிவு, இயக்கம்: வெஸ்வொலோட் புடொவ்க் ஆண்டு: 1927
 ரெட்ஸ் ,வாரன் பீட்டி,  இயக்கியது (1981). இது இரண்டு நாட்கள்  என்ற புத்தகத்தை அடிப்படையாகக் கொண்டது.

ஆதாரங்கள் 

உருசியப் புரட்சி